b'\n_START_ARTICLE_\nKulminacija\n_START_SECTION_\nNa severnem polu\n_START_PARAGRAPH_\nNa severnem geografskem polu je nebesni severni pol v zenitu, ekvator pa le\xc5\xbei na obzorju. Ker zvezde navidezno kro\xc5\xbeijo okoli severnega nebesnega pola nikoli ne zaidejo ali vzidejo. Kadar je Sonce nad nebesnim ekvatorjem (po spomladanskem enakono\xc4\x8dju), je tudi vedno nad obzorjem. Tako v juniju dela kroge nad obzorjem (okoli 21. junija je pribli\xc5\xbeno 23,5\xc2\xb0 nad obzorjem). Nad obzorjem ostane 24 ur na dan. Ob jesenskem enakono\xc4\x8dju se Sonce spusti pod ekvator in je tudi pod horizontom vseh 24 vsak dan do pomladanskega enakono\xc4\x8dja. Takrat se dvigne nad ekvator.\n_START_SECTION_\nNa srednjih severnih zemljepisnih \xc5\xa1irinah\n_START_PARAGRAPH_\nNa na\xc5\xa1ih zemljepisnih \xc5\xa1irinah je severni nebesni pol med zenitom in smerjo proti severu (polo\xc5\xbeaj je odvisen od zemljepisne \xc5\xa1irine). Nekatere zvezde so vedno nad obzorjem (cirkumpolarne), ve\xc4\x8dina jih pa vzhaja na vzhodu in zahaja na zahodu. V bli\xc5\xbeini ju\xc5\xbenega obzorja vidimo tudi zvezde, ki so pod nebesnim ekvatorjem (na severnem polu jih nikoli ne morejo videti, ker so pod obzorjem). Ob pomladanskem in jesenskem enakono\xc4\x8dju Sonce vzhaja to\xc4\x8dno na vzhodu in zahaja na zahodu. Ob poletnem solsticiju (21. junij) Sonce vzhaja malo severneje od vzhoda in tudi zahaja malo severneje, zato je tudi nad obzorjem ve\xc4\x8d kot 12 ur. Ob zimskem solsticiju (21. december) Sonce vzhaja malo ju\xc5\xbeneje od vzhoda in zahaja tudi malo ju\xc5\xbeneje od zahoda. Tako je nad obzorjem manj kot 12 ur.\n_START_SECTION_\nNa ekvatorju\n_START_PARAGRAPH_\nNa ekvatorju je za opazovalca severni nebesni pol na severnem horizontu, ju\xc5\xbeni nebesni pol je na ju\xc5\xbenem horizontu. Nebesni ekvator poteka preko opazoval\xc4\x8devega zenita. Ob poletnem solsticiju (21. junij) Sonce vzhaja malo severneje od vzhoda in zahaja severnje od zahoda, Ob zimskem solsticiju (21. december) pa vhaja malo ju\xc5\xbeneje od vzhoda in tudi zahaja malo ju\xc5\xbeneje od zahoda. Vedno je nad obzorjem 12 ur, kulminira pa zelo visoko na nebu.\n_START_SECTION_\nNa srednjih ju\xc5\xbenih zemljepisnih \xc5\xa1irinah\n_START_PARAGRAPH_\nNa srednjih ju\xc5\xbenih zemljepisnih \xc5\xa1irinah je severni nebesni pol vedno pod horizontom. Ju\xc5\xbeni nebesni pol pa je nekje med zenitom in ju\xc5\xbenim horizontom (polo\xc5\xbeaj je odvisen od zemljepisne \xc5\xa1irine). Sonce vedno kulminira severno od zenita.Ob poletnem solsticiju Sonce vzhaja malo severneje od vzhoda in zahaja malo severneje od zahoda. Ob zimskem solsticiju pa vzhaja malo ju\xc5\xbeneje od vzhoda in zahaja malo ju\xc5\xbeneje od zahoda.\n_START_SECTION_\nNa ju\xc5\xbenem polu\n_START_PARAGRAPH_\nNa ju\xc5\xbenem polu je ju\xc5\xbeni nebesni pol v zenitu in nebesni ekvator le\xc5\xbei na obzorju. Vidi se celotna ju\xc5\xbena nebesna polobla. Zvezde ne vzhajajo niti ne zahajajo. Pozimi naredi Sonce cel krog po nebesni krogli, vendar vedno na isti altitudi. Sonce je 21. decembra pribli\xc5\xbeno 23,5\xc2\xb0 nad obzorjem vseh 24 ur vsak dan.\n_START_SECTION_\nKulminacija Sonca\n_START_PARAGRAPH_\nSonce je pri nas vidno samo ob zgornji kulminaciji, ni pa vidno ob spodnji kulminaciji. To\xc4\x8dno opoldne je na nebesnem poldnevniku to\xc4\x8dke, iz katere ga opazujemo. Pozimi je v krajih, ki so blizu severnega pola, pod horizontom v zgornji in v spodnji kulminaciji (sploh ne vzhaja).'